
                 03.11.2010. a nr…..

Projekteerimistingimuste määramine

(Juhkentali tn 9 korterelamu fassaadide osaline rekonstrueerimine 
ning territooriumi heakorrastamine)

	1. ASJAOLUD JA MENETLUSE KÄIK




12.10.2010. a KÜ JUHKENTALI 9 NARVA, registrikood 80218925, mille esindajana tegutseb juhatuse liige Svetlana Bogdanova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Juhkentali tn 9 korterelamu fassaadide osaliseks rekonstrueerimiseks ning territooriumi heakorrastamiseks. Territooriumi heakorrastamise raames kavandatakse parkimiskohtade ja prügikonteinerite platsi rajamist. 
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Juhkentali tn 9 korterelamu fassaadide osalise rekonstrueerimiseks ning territooriumi heakorrastamiseks järgnevalt:
	3.1.1. ÜLDANDMED



	3.1.1.1 Taotleja andmed: KÜ JUHKENTALI 9 NARVA, registrikood 80218925;

             Juhkentali tn 3 -1, 20308 Narva.
3.1.1.2 Krundi aadress, mille kohta esitatakse taotlus: Juhkentali tn 9. 
3.1.1.3  Ehitisregistri andmed: elamu 18 krt, 3 korrust, ehitisregistri kood 118000260.

3.1.1.4  Kinnistusraamatu andmed: 
             Katastriüksuse tunnus 51101:007:0014, elamumaa pindala 1565,0 m2.            

	3.1.1.5  Projekteerimistingimuste koostamise alus:     

3.1.1.5.1 Projekteerimistingimuste 12.10.2010. a taotlus nr 2061/1-12;

3.1.1.5.2 Ehitusseadus1, Narva linna ehitusmäärus;
3.1.1.5.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Juhkentali tn 9 korterelamu fassaadide osaline rekonstrueerimine ning territooriumi heakorrastamine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 811:2006 „Hoone ehitusprojekt”;

- Eesti Standard EVS 907:2010 „Rajatise ehitusprojekt”;

- Eesti Standard EVS 843:2003 “Linnatänavad”;
- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva Linnavolikogu 30.11.2006. a määrus nr 48 „Narva linna ehitusmäärus” jne.
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.

3.3.9 Hoone inventeerimisjoonised (tüüpiliste korruste plaanid, hoone püstlõige), projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.10 Tehnilised näitajad esitada vastavalt Majandus- ja Kommunikatsiooniministri 24.12.2002. a määrusele nr 69 „Ehitise tehniliste andmete loetelu“.
3.3.11 Esitada töödekorraldamise projekt (Narva linna ehitusmäärus § 23).

3.3.12 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada kooskõlas Eesti Standardiga EVS 811:2006 „Hoone ehitusprojekt”. Eskiisprojektis esitada vähemalt 2 värvilahenduse varianti parima tulemuse saavutamiseks. 
3.3.13 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. 
	3.4  ARHITEKTUURSED JA LINNAEHITUSLIKUD TINGIMUSED


3.4.1 Katuse kuju ja kõrgus: olemasolev. Katusekatte vahetamiseks esitada katuse plaan ja kasutatavate materjalide spetsifikatsioon.
3.4.2 Lubatud katusekate: värvitud terasplekk (klassikprofiil, valtsprofiil) halli või tumehalli värvitooniga, tsingitud valtsitud terasplekk. 

3.4.3 Vihmaveetorud ühtlustada katusekatte värvitooniga.

3.4.4 Piirdetarindite soojustamine: esitada soojustatud piirdetarindite lõiked ja soojustatud välisseina (ümber aknaava) lõige, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Korruste plaanidel esitada projekteeritava soojaisolatsioonimaterjali kiht. 
3.4.5 Lubatud välisseinte ja sokli välisviimistlus: dekoratiivkrohv. Välisviimistluse ja värvilahenduse pass esitada projekti koosseisus.
3.4.6 Varikatuse, välistreppide ja sillutisriba rekonstrueerimine ning prügikonteineri platsi projekteerimine: esitada konstruktiivsed lõiked ja kasutatavate materjalide spetsifikatsioon.
3.4.7 Korruste avade täitmine: esitada korruste avade täitmise plaanid, akende ja uste spetsifikatsioon. Näidata akende avamise suunad. 

3.4.8 Muud nõuded: vastavalt ekspertiisiotsustele, projekti tellija lähteülesandele ning seadustes, määrustes ja standardites kehtestatud nõuetele.
3.4.9 Krundi piirded: ei ole lubatud. Lubatud on heki projekteerimine.
3.4.10 Transpordi juurdepääs avalikult kasutatavale teele: olemasolev.

3.4.11 Parkimiskohad: lahendada Juhkentali tn 9 kinnistu piirides. 
3.4.12 Lubatud teekatted: muruga kombineeritav kivisillutis (murukivid), teekattekivid, asfalt. Kinnistusiseste teede projekteerimiseks esitada konstruktiivsed ristprofiilid, vertikaalplaneerimise joonis ning põhilised pinnakatete tööde mahud. 

3.4.13 Keskkonnakaitsemeetmed, tuleohutusmeetmed, jäätmekäitlus: lahendada projekti koosseisus.
3.4.14 Asbestitööle esitatavad töötervishoiu ja tööohutuse nõuded ning asbesti sisaldavate jäätmete käitlusnõuded: lahendada projekti koosseisus.

3.4.15 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.16 Asendiplaan esitada krundi geodeetilise mõõdistuse alusel. Asendiplaanil esitada tabel: „Ehitiste eksplikatsioon” (nimetus, ehitisregistri kood, olulised tehnilised andmed, märkus).

3.4.17 Värvivaated esitada mõõtkavas 1:100. Vaadetel näidata sissepääsude detaillahendused, vaadete suunad ja tähistused, akende ja uste värvitoonid, välisviimistluse materjalid, värvikoodid, värvikataloogi nimetus jne. Metallosade värvitoonid esitada RAL kataloogi järgi.

	3.5  ERITINGIMUSED




3.5.1    Enne projekteerimise algust tuleb läbi viia hoone tarindite seisundi tehniline ekspertiis. 
            Otsus lisada projekti kausta. Soovitused ja järeldused võtta arvesse projekteerimisel.
Tehniline ekspertiis peab olema tehtud tegevusluba omava isiku poolt (vt. punkt 3.3.4). 
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1  Ida-Eesti Päästekeskus.

3.6.2  Projekti tellija või tema seaduslik esindaja. 
3.6.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 02.11.2012. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

